**Poziv na Natječaj edukativnih filmova iz područja prevencije**

**POKRENI SE, PROMIJENI SE!**

**Izaberi zdravlje, život i samopoštovanje!**

**Pokreni se, budi SVOJ, budi drugačiji!**

S ciljem poticanja učenika na aktivno uključivanje u prevenciju i preventivne aktivnosti uz promišljanje o zdravlju, Gimnazija dr. Ivana Kranjčeva Đurđevac i Liga protiv raka Koprivničko-križevačke županije raspisuju

**NATJEČAJ**

Za izradu edukativnih filmova iz područja prevencije

TEMA: **PUŠENJE I OSTALE OVISNOSTI**

U ovom Natječaju mogu sudjelovati **svi** učenici srednjih škola na području Koprivničko-križevačke županije, bez obzira na dob, razred i vrstu srednje škole.

**Kratki edukativni filmovi trebaju biti iz područja prevencije te trebaju prenijeti jasnu poruku o štetnim učincima sredstava ovisnosti i navika koje mogu prijeći u ovisnost.**

**Rezultati Natječaja, odnosno SVI pristigli radovi uz kompletnu dokumentaciju iz Natječaja biti će prezentirani prilikom obilježavanja Svjetskog dana nepušenja, 31. svibnja 2022. o čemu će nagrađeni učenici biti naknadno obaviješteni.**

|  |
| --- |
| Uvjeti natječaja:* Edukativni filmovi trebaju biti u trajanju 1–2 minute i nositi edukativnu poruku.
* Natjecatelji na Natječaj mogu prijaviti individualne ili skupne radove. Skupne radove može prijaviti tim od najviše 3 učenika.
* Svaka škola može dostaviti više (video uradaka) uz potrebnu dokumentaciju.
 |

**Kriteriji pri ocjenjivanju radova:**

1. **inovativnost,**
2. **kreativnost,**
3. **kvaliteta rada i edukativna poruka**

Natječaj je otvoren od: **29. prosinca 2021.** do **22. travnja 2022.**

Video uratke i svu potrebnu dokumentaciju (Prijavnica, Privola mentora i Privola učenika) potrebno je postaviti na OneDrive i poveznicu poslati na mail irena.tisljar@skole.hr uz naznaku **Za natječaj POKRENI SE, PROMIJENI SE!** najkasnije do **22. travnja 2022. do ponoći.**

 Na Natječaj se natjecatelji prijavljuju slanjem ispunjene prijavnice i rada (sa zaporkom (riječ + 5 brojeva) i naznakom razreda, npr. CIGARETA12345, 2.a razred) što čini punu prijavu.

Ukoliko u pošti dostavljenoj organizatoru Natječaja nedostaje ispunjena prijavnica ili rad (sa zaporkom i naznakom razreda), organizator Natječaja može zatražiti dopunu prijave od strane natjecatelja. Ukoliko natjecatelji ne dopune prijavu, prijava će biti isključena iz Natječaja.

Za maloljetne učenike potreban je pristanak (privola) roditelja/skrbnika za obradu osobnih podataka učenika dok je za punoljetne učenike potreban njihov vlastiti pristanak (privola) za obradu osobnih podataka.

**Svi mentori i učenici dobit će potvrdu o sudjelovanju u Natječaju.**

Prosudbena komisija će napraviti odabir pristiglih radova i najbolja tri rada učenika nagraditi.

**1. nagrada za učenike-poklon bon u vrijednosti 1.300 KN**

**2. nagrada za učenike-poklon bon u vrijednosti 1.100 KN**

**3. nagrada za učenike-poklon bon u vrijednosti 900 KN**

Poklon bonove je moguće iskoristiti u trgovini Elipso, Radnička cesta 8, 48000 Koprivnica i nije ih moguće zamijeniti za istovjetni novčani iznos.

Mentor prvonagrađenog rada dobiva poklon bon od 300 KN. Mentori drugonagrađenog i trećenagrađenog rada dobivaju poklon bon od 200 KN. Prilikom preuzimanja nagrada natjecatelji i mentori se obvezuju potpisati dokument o preuzimanju nagrade.

Prijavom na ovaj Natječaj svi natjecatelji pristaju da se njihovi radovi koriste u promotivne svrhe.

Organizator Natječaja stječe prava korištenja radova prijavljenih u okviru natječaja u svrhu organiziranja izložbe i slično bez plaćanja naknade autorima.

Organizator se obvezuje prilikom korištenja radova navoditi ime i prezime autora, ime škole iz koje dolaze autori te naslov rada.

Rezultati natječaja će biti objavljeni na stranicama Gimnazije dr. Ivana Kranjčeva Đurđevac, stranicama Lige protiv raka Koprivničko-križevačke županije te budu poslani na mail nagrađenih učenika, mentora i njihovih škola najkasnije **do 10. svibnja 2022.**

Dostavom prijave na Natječaj svi natjecatelji prihvaćaju ova Pravila.

**PROSUDBENA KOMISIJA ZA ODABIR VIDEO URADAKA:**

1. Irena Tišljar, prof. - predsjednica

Gimnazija dr. Ivana Kranjčeva Đurđevac

1. Jasna Horvat Vlahović, prof. - član

 Gimnazija dr. Ivana Kranjčeva Đurđevac

1. Zvjezdana Smes, prof. - član

Gimnazija dr. Ivana Kranjčeva Đurđevac i Strukovna škola Đurđevac

1. Filip Adaković, prof. - član

Strukovna škola Đurđevac

**Koordinatorica projekta „Zajedno protiv pušenja“**

**ispred Lige protiv raka KCKŽ**

**Irena Tišljar, prof. savjetnik**